"Ǎ Ńtondôbə, bɔ̌ naa mə́ yəm məmaná máma, ai ǹtíé mə́lú yā ényiŋ dzáma, mə zu yəm ábím ńtəgán mə̄ nə́ ! 6Tám yēn o ngávə́ mə̄lú máma ǹtíé anə́ ndám dwé, ńdɔ̄ fə ǹtíé ényiŋ wáma ó nə zəzə á mís móe. Owé, éwólō mod ésə̄ é nə hə evúndu ! 7Owé mod a wulu a bɛ́də a siigi anə́ ńsísīm. Owé, mvuŋán wóé ósə̄ ó nə tə hə evúndu ! A kóan abuí dzam dá ǎ yə̌m kig é mod ǎ yī dɔ́ wólo. 8Ńdɔ̄ hḿ ngə́ éyə̄ á nə́ nālá, dzé bēn á fɔ̄ɔ̄ mə̄ nə́ yanga, ǎ Ǹtondôbə ? Afidí dáma á nə hə ábə wa:9kodége ma á mīńsə̄m myámá mísə, tə wavəŋan ma ewoe loe ású mə́kúd. 10Mə̌ ku yǎ evól, mǎyáī kīg fə anyu, amú wǎ wābɔ esíé. 11Súbúgu ai ma amalá dóe oyǎb, madzugi ai ebǒm yā mɔ́ móe. 12Wakomodo mod ai éndəgə́lə́ wāvə́ nyé ású évǔs dzíé, anə́ bikǒd wandáman é dzóm ā bulu diŋ: Owé, mod ósə a nə fɔ́ɔ́ hə evúndu ! 13Ǎ Ńtondôbə, wógó ngogolán dzama; kə̂ge alɔ́ á ńtad wáma. Vógólo bibə́gē byáma, tə waku ndɔ́g, amú mə nə hə ǹnə́ŋ abə wá, ńlod zenə́ anə́ bətadá bámā bə́sə. 14Tə wabad ma bəbə, kámbā nâ mabɔ tə́ anə́ mawoe, ósúsúa yə nâ masob, ai nâ madzə́man.